Гайти

Република Гайти,  République d'Haïti — держава в западной части острова Гиспаньола и на поблизкых островах Гонав, Тортю, Ваш и др. в Карибском мори.Трёшников А.Ф., с. 119. Плоха 27,8 тыс. км2. Официалный язык французскый.УСЭС, том 1, сс. 367-368. Другым официалным языком е креолскый.The World Factbook. Западну часть острова Гиспаньола занимать Доминиканска република. На востоку на другом березѣ Вѣтрового пролива, 80 км широкого, лежить Куба.

История
История Гайти од зачатку доднесь точить ся в знамени насилства:History of Haiti.
 1492 — остров объявив Кристофор Колумб и назвав го „La Espaňola“, одты днешна англизована назва Гиспаньола;
 1600 — мѣстны индианскы племена Тайно и Сибоней цѣлком выгынули од тяжкой роботы и были заступлены рабами, доважаныма з Африкы;
 1697 — западну третину острова, котра уже цѣле стороча была заята французскыма пиратами, Испания одступила Франции, котра ю назвала Санто-Доминго;
 1791 — зачало ся повстаня рабох;
 1804 — 1. януара цѣлый остров под старов индиансков назвов Гайти выголосив независимость; на островѣ зачала ся домова война;
 1809 — Испания назад одзыскала восточну часть острова; в року 1844 ту выголошена независима Доминиканска република; 
 1844-1915 в независимой републицѣ Гайти (западна третина острова) продовжали ся непоряды: змѣнили ся 20 пановникы, и то 16 разы путьом револуции и переворота;
 1915-1937 — США окуповали остров; по их одходѣ обновили ся непорядкы;
 1957-1971 — владу достав доживотный диктатор Франсуа Дювалье, на прозывку Папа Док, подля фаху дохтор;
 1971-1986 — владу перебрав его сын, 19-рочный Жан-Клод Дювалье, на прозывку Беби Док з помочов США утѣк до Франции, в державѣ обновили ся непорядкы;
 1990 — до влады пришов лѣвоориентованый президент Жан-Бертран Аристид, котрого вшак звергли военным переворотом по восьми мѣсяцях; 
 1994 — США завели до Гайти 20 тыс. войска, вернув ся президент Жан-Бертран Аристид, роспустив войско, зачав реформы и формованя новой полиции про утриманя порядку;
 2004 — 1. януара в часѣ святочностей з нагоды 200-роча независимости зачали ся непорядкы, в конци фебруара президент Жан-Бертран Аристид утѣк; обновила ся домова война; США завели назад свое войско, тот раз подля санкции Рады безпекы ОЗН;
 2008 — серия ураганох забила около 800 обывательох, наслѣдовали новы непорядкы и протесты против влады и безпечностных сил ОЗН;
 2010 — трясѣня землѣ забрало живот 316 тыс. обывательох, а три милионы стали ся бездомныма;
 2014-2015 — криза влады и фиаско з организациов выберанок, котры и без того уже запоздили о три рокы;
 2016 — новы протесты; выберанкы року 2015 выголошены сфалшованыма и незаконныма, выголошены  новы — парламентскы на осень 2016, а президентскы на зачаток року 2017.
Обывательство
В сучасности 95% обывательства суть негры, 5% — мулаты и бѣлы, подля вѣры: 55% римокатоликы, 29% протестанты, една з официалных религий — воду (2003, 2%). 

Высока мѣра емиграции: 300 тыс. жиють в Ню Йорку. 

Економика
Робоча сила туня, але неквалификована. 41% безроботных (2010). Из занятых: в аграрном секторѣ — 38%, в промыслѣ — 12%, в службах — 50%. Експорт: конфекция, олаи, какао, манго, кава; главны партнеры в року 2017 были США (81%), Доминиканска република (5%). Вонкашный довг з наростаючым трендом:
 $2,607 млрд (2017);
 $2,17 млрд (2016).
Гаити в сучасности найбѣднѣйша держава западной полукулѣ, де 60% обывательства жие под чертов худобности.

Интересны факты
 Гайти — единственый франкоязычный штат на западной полукули.
 Гайти — перва в свѣтѣ независима держава негрох (1. януар 1804).
 Гайти мать 46 политичных партий (2018). 

Жерела и одказы
 Трёшников А.Ф. Географический энциклопедический словарь: Географические названия. /Гл. ред. А. Ф. Трёшников. — 2-е изд., доп. — М.: Сов. энциклопедия, 1989.— 592 с. . 
 УСЭС: Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 1.  . 
 History of Haiti. //Encyclopaedia Britannica. Одчитане 18.08.2018 
 The World Factbook. Central Intelligence Agency (US) 
 Світовый банк: ГДП держав світа подля ПНС в року 2017 (.pdf) 

 Референции 

Катеґорія:Країны
Катеґорія:Державы Сіверной Америкы
Катеґорія:Середна Америка